Rijeka, 31. listopada 2019.

**NAJAVA DOGAĐANJA/POZIV ZA MEDIJE**

*Poštovani predstavnici medija, molim vas da prema svojim mogućnostima ovu najavu događanja objavite u subotu 2., nedjelju 3. i u ponedjeljak 4. studenog 2019.g.*

# **RAZGLED(NICA) – VOĐENO RAZGLEDAVANJE SVEUČILIŠNOG KAMPUSA,**

# **SUSJEDSTVA KAMPUS EUROPSKE PRIJESTOLNICE KULTURE**

# **U ponedjeljak, 4. studenog 2019.g.** jedno od susjedstava Europske prijestolnice kulture, **susjedstvo Kampus** i njegov **Kampus kreativni tim** (KKT), organizira **vođeno razgledavanje Sveučilišnog Kampusa - Razgled(nicu).**

**Okupljanje je** **u 16 sati u auli zgrade Odjela** (Radmile Matejčić 2, Rijeka) uz osvježenje i pozdravni govor prof. dr. sc. Rajke Jurdana-Šepić, nakon čega **u 16.05 sati kreće obilazak Kabineta vještina**, pod vodstvom Petre Volf Žiković. Kabinet vještina, mjesto je gdje studenti medicine i ostali zdravstveni djelatnici imaju priliku pohađati tečajeve oživljavanja te uvježbavati postupke na sofisticiranim modelima (tzv. “lutkama”).

**U 16.40 sati slijedi posjet Odjelu za fiziku i laboratoriju za elektronsku mikroskopiju**, pod vodstvom doc.dr.sc. Ivane Jelovica Badovinac, a **u 17.15 sati na Odjelu za biotehnologiju održat će se radionica drenjule**, na kojoj će se moći naučiti što se sve može napraviti od drena. Radionicu vode Željka Peršurić i prof.dr.sc. Sandra Kraljević Pavelić.

**Dobrodošli su svi željni druženja, učenja, razgledavanja i otkrivanja Kampusa u dobrom susjedskom raspoloženju.**

*Programski pravac 27 susjedstava okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku!

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42